Esiteks tõin siin ära mu artikli Äripäevas, mis oli 23. veebruari paberlehes. Töötades kohalike naisettevõtjatega, leidsin, et suurim nende probleem eksportimisel on Aafrika madal maine, mis kandub üle nii toodete kvaliteedile, tarneaegadele kui lepingutest kinnipidamisele. Loomulikult murekohti seal on, aga asjad pole kaugeltki nii hullud nagu mina ise enne projekti (ning nagu teie praegu?) ette kujutasin. Plaanisin Etioopiale ka reisisihtkohana reklaami teha, aga hetkel kui Eesti  jalgratturid on ikka leidmata ning Araabiamaad on rahutud, ei taha kedagi tundmatule maale saata. Otsest ohtu tervisele või riigipöördele Etioopias ma kindlasti ei näe tuginedes ka tänastele uudistele, aga kõik sündmused on seni teistes riikides hakanudki ei millestki. Kõigele vaatamata, soovitan Aafrika (ja Etioopiaga) esmajoones just ise tutvuma sõita, selle juures saavad nii mõnedki eelarvamused kummutatud.